CELEX: 22004D0083
Language: sk
Date: 2004-06-08 00:00:00
Title: 2004/83/: Rozhodnutie Spoločného výboru EHP č. 83/2004 z 8. júna 2004, ktorým sa mení a dopĺňa príloha XXI (Štatistika) k Dohode o EHP

25.11.2004   
            
            
               SK
            
            
               Úradný vestník Európskej únie
            
            
               L 349/40
            
         
      ROZHODNUTIE SPOLOČNÉHO VÝBORU EHP
   
   č. 83/2004
   z 8. júna 2004,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená Dohodou o účasti Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore, ktorá bola podpísaná 14. októbra 2003 v Luxemburgu (1).
            
         
               (2)
            
            
               Nariadenie Európskeho parlamentu a Rady (ES) č. 2257/2003 z 25. novembra 2003, ktorým sa mení a dopĺňa nariadenie Rady (ES) č. 577/98 o organizácii výberového zisťovania pracovných síl v spoločenstve na prispôsobenie zoznamu ukazovateľov (2) sa má začleniť do dohody.
            
         
               (3)
            
            
               Toto rozhodnutie sa neuplatňuje na Lichtenštajnsko,
            
         ROZHODOL TAKTO:
   Článok 1
   Bod 18a (nariadenie Rady (ES) č. 577/98) prílohy XXI k dohode sa mení a dopĺňa takto:
   
               1.
            
            
               Dopĺňa sa nasledujúca zarážka:
               
                           „—
                        
                        
                           
                              32003 R 2257: Nariadenie Európskeho parlamentu a Rady (ES) č. 2257/2003 z 25. novembra 2003 (Ú. v. EÚ L 336, 23.12.2003, s. 6).“
                        
                     
         
               2.
            
            
               Úvodná veta k úprave a úprava sa nahrádza týmto textom:
               „Ustanovenia nariadenia sa na účely tejto dohody vykladajú s týmito zmenami:
               
                           a)
                        
                        
                           Toto nariadenie sa neuplatňuje na Lichtenštajnsko.
                        
                     
                           b)
                        
                        
                           Text poslednej vety v článku 4 ods. 4 sa nahrádza týmto textom:
                           ‚Nórsko, Španielsko, Fínsko a Spojené kráľovstvo môžu v prechodnom období až do konca roku 2007 zisťovať štrukturálne premenné za jednotlivé štvrťroky.’ “
                        
                     
         Článok 2
   Texty nariadenia (ES) č. 2257/2003 v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 9. júna 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (3).
   Článok 4
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 8. júna 2004
      
         
            Za Spoločný výbor EHP
         
         
            Predseda
         
         S. GILLESPIE
         
      
   
   
      (1)  Ú. v. EÚ L 130, 29.4.2004, s. 3.
   
      (2)  Ú. v. EÚ L 336, 23.12.2003, s. 6.
   
      (3)  Nie sú uvedené žiadne ústavné požiadavky.